सगा भाई करता है गलत हरकत, पति ने भी छोड़ा
इंसाफ पाने के लिए थानों के चक्कर लगा रही पीड़िता
सिटीरिपोर्टर | बोकारो
जरीडीहकी एक शादीशुदा युवती इंसाफ पाने के लिए थानों के चक्कर लगा रही है। युवती ने बताया कि उसका सगा भाई ही उसके साथ अनैतिक संबंध बनाना चाहता है। ऐसी हरकतें देखकर उसके पति ने भी उसे छोड़ दिया है। अब वह अपने मायके में भी सुरक्षित नहीं है। सुरक्षा पाने के लिए वह थानों के चक्कर लगा रही है। रानी देवी (काल्पनिक नाम) ने महिला थाना प्रभारी को बताया कि उसके दो बड़े भाई हैं, जिसमें से एक उसके साथ रोज गलत हरकत करता है। इससे वह रात में भी सही से सो नहीं पाती है। विरोध करने पर उसके साथ मारपीट भी की जाती है। पिता को शिकायत करने पर पिता चुपचाप रहता है। रानी ने बताया कि भाई की ऐसी हरकतें देख उसका पति उसपर शक करने लगा और उसे घर से निकाल दिया। इस मामले में उसने पति पर केस किया है, जिसकी सुनवाई कोर्ट में चल रही है। बीते कुछ दिनों से वह अपने भाई की बढ़ती छेड़खानी से परेशान है। उसने पुलिस को अपना दुखड़ा सुनाया।
hin_Deva hin_Deva bho_Deva hin_Deva